钦定古今图书集成/明伦汇编/氏族典/第545卷 > 《凌迪知万姓统谱》 > 郦琼
## 钦定古今图书集成/明伦汇编/氏族典/第545卷 > 《凌迪知万姓统谱》 > 郦琼

按《金史郦琼传》：“琼字国宝，相州临漳人，补州学生。宋
宣和间，盗贼起，琼乃更学击刺挽彊，试弓马，隶宗泽
军，驻于磁州。泽署琼为七百人长。泽死，调戍滑州，因
诱众号为勤王，有众万馀。康王以为楚州安抚使、淮
南东路兵马钤辖，累迁武泰军承宣使。未几，率所领
步骑十馀万附于齐，授静难军节度使，知拱州。齐国”
废，以为博州防御使，迁骠骑上将军、知亳州，迁武宁
军节度使。八年，为泰宁军节度使。九年，迁归德尹。贞
元元年卒于官，年五十。